Here is a page extracted from Wikipedia that may contain CSS, HTML, and a lot of unformatted text.

Title: Piala Jagat FIFA
Content: Piala Jagat FIFA, ketah kasengguh Piala Jagat, inggih punika wimbakara sépakbola internasional sané kasarengin tim nasional putra sénior saking anggota  (FIFA), badan pangatur olahraga sépakbola sajebag jagat. Wimbakara puniki kamargiang nyabran petang warsa, kakawitin saking wimbakara pardana ring warsa 1930, siosan ring warsa 1942 miwah 1946 nénten kamargiang krana wénten Yuda Jagat Kalih. Jayanti pinih ungkur punika Prancis, sané dados jayanti kaping kalih nyané ring wimbakara 2018 ring Rusia.

Format sané mangkin wénten babak kualifikasi, sané kamargiang lami inpun tigang warsa sadurungné, antuk manentuang tim sira sané lolos nuju babak wimbakara. Ring babak wimbakara, 32 tim (rumasuk negara tuan umah sané otomatis lolos) masaing ngaperebutang gelar ring genah-genah ring negara tuan umah sawatara asasih.

Piala Jagat punika wimbakara sépakbola pinih kaloktah ring jagatné, taler acara olahraga tunggal sané pinih akéh kacingak miwah kasarengin ring jagat. Panayangan kumulatif saking makasami laga Piala Jagat 2006 kanikayang sawatara 26.29 miliar antuk sawatara 715.1 yuta jadma dados pamiarsa laga final, sapersia saking samian populasi planét Jagat.

Pitulas negara sampun dados tuan umah Piala Jagat. Brasil, Prancis, Italia, Jerman, miwah Méksiko soang-soang sampun dados tuan umah ping kalih, wénten Uruguay, Swiss, Swédia, Chili, Inggris, Argéntina, Spanyol, Amérika Serikat, Jepang, miwah Koréa Kelod (sareng-sareng), Afrika Kelod, miwah Rusia soang-soang sampun dados tuan umah ping asiki. Qatar pacang dados tuan umah wimbakara 2022, miwah warsa 2026 pacang kaselenggara sarengan olih Kanada, Amérika Serikat, miwah Méksiko, sané pacang manadosang Méksiko dados negara kapertama sané dados tuan umah laga ring tiga Piala Jagat.

Pustaka

Cingak taler
 Piala Jagat Sépakbola Pasisi FIFA
 Piala Jagat Antarklub FIFA
 Piala Konféderasi FIFA
 Piala Jagat Futsal FIFA
 Piala Jagat U-17 FIFA
 Piala Jagat U-20 FIFA
 Piala Jagat Putri FIFA
 Wasit Piala Jagat FIFA
 Lis wimbakara sépakbola
 Lis final Piala Jagat FIFA
 Pamilet tim nasional ring Piala Jagat FIFA

Anggitan

Pranala jaba

 

Olahraga